text: Komiker Leif Fabricius er tilbage i Esbjerg Revyen
  22 august 2017 kl. 15.13
  Først gik det så fint. Esbjerg-revyen vandt byens hjerter med den lokale komiker Leif Fabricius i front. Men så holdt han op, og så gik det ikke så godt.
  Esbjerg Revyen, som begyndte i 2003, havde stor succes med den lokale komiker Leif Fabricius i front. Men efter otte sæsoner mente Leif Fabricius, det var nok og stoppede.
  Leif Fabricius, komiker, Esbjerg: "Jeg føler mig i den grad hjemme igen."
  Siden har revyen ikke været den samme, men 15 år efter revyen begyndte, er den nu 67-årige Leif Fabricius tilbage igen.
  - Jeg føler mig i den grad hjemme igen, siger Leif Fabricius.
  Samtidig fortæller den lune vestjyde, at revyen i den grad bliver lokal og med masser af finurlige historier.
  Medvirkende skuespiller Farshad Kholgi hylder Leif Fabricius evne til at fortælle historier.
  - Han er en formidabel historiefortæller, og han maler med den lille pensel, hvor detaljer er meget vigtige, siger skuespiller og medvirkende i årets Esbjerg-revy, Farshad Kholgi.
  Farshad Kholgi, skuespiller, Esbjerg Revyen: "Leif Fabricius er en formidabel historiefortæller, og han maler med den lille pensel, hvor detaljer er meget vigtige."
  Esbjerg Revyen har premiere i byens musikhus onsdag den 23. august, og spiller frem til 9. september.
  